**განმარტებითი ბარათი**

**საკრებულოს დადგენილების პროექტზე**

**,,ახმეტის მუნიციპალიტეტის 2023 წლის ბიუჯეტის პროექტის დამტკიცების შესახებ“**

**ა) ზოგადი ინფორმაცია დადგენილების შესახებ:**

**ა.ა) დადგენილების მიღების მიზეზი:**

 დადგენილება მომზადებულია საქართველოს ადგილობრივი თვითმმართველობის კოდექსის 24-ე და 91-ე მუხლების შესაბამისად და განსაზღვრავს 2023 წლის განმავლობაში მისაღები შემოსულობებისა და გასაწევი გადასახდელების მაჩვენებლებს.

 საქართველოს კანონმდებლობის თანახმად მუნიციპალიტეტის ბიუჯეტი წარმოადგენს მუნიციპალიტეტის საკრებულოს მიერ დამტკიცებულ, მუნიციპალიტეტის ფუნქციებისა და ვალდებულებების შესრულების მიზნით მისაღები შემოსულობების, გასაწევი გადასახდელებისა და ნაშთის ცვლილების ერთობლიობას.

 საქართველოს ადგილობრივი თვითმმართველობის კოდექსის და საქართველოს საბიუჯეტო კოდექსის თანახმად, მუნიციპალიტეტის ბიუჯეტის დამტკიცების შესახებ დადგენილების პროექტის მუნიციპალიტეტის აღმასრულებელი ორგანოს მიერ მომზადება და მუნიციპალიტეტის საკრებულოს მიერ განხილვა და დამტკიცება ხორციელდება ყოველწლიურად.

**ა.ბ) დადგენილების პროექტის მოსალოდნელი შედეგი:**

 „საქართველოს საბიუჯეტო კოდექსის“ 77-ე მუხლის შესაბამისად, 2023 წლის მუნიციპალიტეტის ბიუჯეტის შემოსულობების და გადასახდელების დამტკიცება.

**ძირითადი მაკროეკონომიკური მაჩვენებლები**

ახმეტის მუნიციპალიტეტის ბიუჯეტის მაჩვენებლები დამოკიდებულია საქართველოში არსებულ მაკროეკონომიკურ მაჩვენებლებზე და საქართველოს კანონმდებლობით დადგენილ მაკროეკონომიკური პარამეტრების ზღვრების დასაცავად განსახორციელებელ ღონისძიებებსა და შეზღუდვებზე.

**ბიუჯეტის პარამეტრები**

**შემოსულობები:**

შემოსულობების ოდენობა მუნიციპალიტეტის 2023 წლისათვის განისაზღვრა 19064,8 ათასი ლარით. საიდანაც შემოსავლების ოდენობა შეადგენს 18914,8 ათას ლარს, ხოლო არაფინანსური აქტივების კლებიდან შემოსულობის ოდენობა შეადგენს 150,0 ათასი ლარს.

**შემოსავლები სახეების მიხედვით განისაზღვრა შემდეგნაირად:**

**საგადასახადო შემოსავლები:**

 საგადასახადო შემოსავლების საპროგნოზო მაჩვენებლები საქართველოს საბიუჯეტო კოდექსის 77-ე მუხლის 6-ე და 61-ე პუნქტების გათვალისწინებით შეესაბამება საქართველოს ფინანსთა სამინისტროდან მიღებულ საგადასახადო შემოსავლების საპროგნოზო მაჩვენებლებს.

2023 წლის პროგნოზით მუნიციპალიტეტის ბიუჯეტის საგადასახადო შემოსავლები ნომინალურ გამოხატულებაში 18129.8 ათას ლარს შეადგენს. 2022 წლის გეგმიურ მაჩვენებელთან(14865,0 ათასი ლარი) შედარებით 2023 წლის საგადასახადო შემოსავლების პროგნოზი იზრდება 3264,8 ათ.ლარით (22,0%-ით).

 **2023 წელს საგადასახადო შემოსავლების პროგნოზი გადასახადების სახეების მიხედვით შემდეგია:**

* **დამატებული ღირებულების გადასახადის** საპროგნოზო მაჩვენებელი განისაზღვრა 16229.8 ათასი ლარით. 2022 წლის დაზუსტებულ გეგმიურ მაჩვენებელთან (12980 ათ.ლარი) შედარებით დღგ გაზრდილია 25%-ით. აღნიშნული მოცულობით ზრდა გამოწვეულია მიმდინარე წელს, დაგეგმილზე მაღალი ეკონომიკური ზრდის შედეგად მოსალოდნელი გადაჭარბების და მომდევნო წელს ეკონომიკის ნომინალური ზრდის ფისკალური ეფექტებით;
* **ქონების გადასახადის** საპროგნოზო მაჩვენებელი შეადგენს 1900,0 ათას ლარს;

*2022 წლის გეგმიურ მაჩვენებელთან (1885.0 ათ.ლარი) შედარებით ქონების გადასახადი 8%-ით იზრდება.*

**2023 წელს არასაგადასახადო შემოსავლების პროგნოზი გადასახადების სახეების მიხედვით შემდეგია:**

* **შემოსავლები საკუთრებიდან განსაზღვრულია 400,0 ათასი ლარის ოდენობით, მათ შორის:**
	+ პროცენტები 150,0 ათასი ლარი.
	+ რენტა 250,0 ათასი ლარი, მათ შორის : მოსაკრებელი ბუნებრივი რესურსებით სარგებლობისათვის განისაზრვრა 150,0 ათასი ლარით,ხოლო შემოსავლები მიწის იჯარიდან და მართვაში გადაცემიდან 100,0 ათას ლარით.
* **შემოსავლები საქონელისა და მომსახურების რეალიზაციიდან განსაზღვრულია 75,0 ათასი ლარის ოდენობით. მათ შორის:**
	+ სანებართვო მოსაკრებლები 10,0 ათასი ლარი;
	+ მოსაკრებელი დასახლებული ტერიტორიის დასუფთავებისათვის 25,0 ათასი ლარი;
	+ არასაბაზრო წესით გაყიდული საქონელი და მომსახურება (შემოსავალი შენობებისა და ნაგებობების იჯარაში ან მართვაში (უზურფრუქტი, ქირავნობა და სხვა) გადაცემიდან) 40,0 ათასი ლარი;
* **შემოსავლები სანქციები, ჯარიმები და საურავებიდან** განსაზღვრულია 120,0 ათასი ლარის ოდენობით.
* **არაფინანსური აქტივების კლების** (პრივატიზაცია) სახით მისაღები თანხების გეგმა შეადგენს 150.0 ათას ლარს;

# **მუნიციპალიტეტის ბიუჯეტის გადასახდელები**

 მუნიციპალიტეტის ბიუჯეტის გადასახდელების მოცულობა შეადგენს 19064,8 ათას ლარს. 2022 წლის პროგნოზთან (გასული წლის ანალოგიურ პერიოდთან) შედარებით იზრდება 4460,9 ათასი ლარით. აღნიშნული ზრდა გამოწვეულია დამატებული ღირებულების გადასახადის, ქონების გადასახადის და სხვა შემოსავლების ზრდით*.*

**პრიორიტეტების მიხედვით გათვალისწინებულია:**

* **ინფრასტრუქტურის განვითარება - 3387,7 ათასი ლარი; მათ შორის:**
* **საგზაო ინფრასტრუქტურის** განვითარება - 1268,9 ათასი ლარი;

 რომელიც მოხმარდება შემდეგი ღონისძიებების დაფინანსებას:

* ქ. ახმეტაში შიდა საუბნო გზების რეაბილიტაცია - 75,0 ათ. ლარი;
* სოფ. ქისტაურში შიდა საუბნო გზის რეაბილიტაცია - 150,0 ათ. ლარი
* სოფ. ჯვარბოსელში(თუშეთი) ხიდის მოწყობა მდ. ალაზანზე - 460,0 ათ. ლარი;
* სოფ. საკობიანოში ,,მაჩუთახევზე“ რკინა-ბეტონის ხიდის მოწყობა - 35,0 ათ. ლარი.
* სოფ. ხორბალოში სოფლამდე მისასვლელი გზის I ნაწილის რეაბილიტაცია - 183,9 ათ.ლარი.
* თანადაფინანსება - 250,0 ათ.ლარი.
* საზედამხედველო - 100,0 ათ.ლარი.
* საპროექტო - 15, 0 ათ.ლარი.
* **სასმელი წყლის სისტემების** რეაბილიტაცია -227,0 ათასი ლარი,რომელიც მოხმარდება შემდეგი ღონისძიებების დაფინანსებას:
* სოფ. ხადორში სასმელი წყლის ქსელის მოწყობა - 25,0 ათ. ლარი.
* სოფ. ყვარელწყალში სასმელი წყლის ქსელის რეაბილიტაცია - 80,0 ათ. ლარი;
* სოფ.ზემო ხოდაშენში სასმელი წყლის ჭაბურღილის მოწყობა - 80,0 ათ. ლარი
* სოფ. ქისტაურში სასმელი წყლის შიდა ქსელის რეაბილიტაცია - 35,0 თ. ლარი
* საზედამხედველო 4,0 ათ.ლარი.
* საპროექტო 3,0ათ.ლარი.
* **სასმელი წყლის სისტემების ექსპლოატაცი**ა - საქონელი და მომსახურების ნაწილში (ჭაბურღილებზე მოხმარებული ელ. ენერგიის ხარჯი) - 250,0 ათ. ლარი.
* **ა(ა)იპ სოფლის წყლის მოვლა-პატრონობის ცენტრი -** 555,0 ათ. ლარი (მ. შ. არაფინანსური აქტივების ზრდა - 80,0 ათ. ლარი).
* **გარე განათება - 594,3 ათასი ლარი** - მოხმარდება შემდეგი ღონისძიებების დაფინანსებას:
* გარე განათების ქსელის ექსპლოატაცია 320,0 ათასი ლარი
* ა(ა)იპ ახმეტის მუნიციპალიტეტის გარე განათების სამსახურის სუბსიდია 274,3 ათასი ლარი (მ. შ. არაფინანსური აქტივების ზრდა 27,5 ათ. ლარი).
* **საზოგადოებრივი სივრცეების მოწყობა - რეაბილიტაცია, ექსპლოატაცია - 213,0 ათ. ლარი.**
* ქ. ახმეტაში გაგარინის ქუჩაზე სკვერის მოწყობა - 30,0 ათ.ლარი.
* ქ. ახმეტაში სააკაძის ქუჩაზე არსებული სკვერის რეაბილიტაცია - 30,0ათ.ლარი.
* ქ. ახმეტაში ლეონიძის ქუჩაზე არსებული სკვერის რეაბილიტაცია -50,0 ათ.ლარი.
* ქ. ახმეტაში ,,კვირიკეს“ ეკლესიის მიმდებარედ არსებული სკვერის რეაბილიტაცია - 30,0ათ.ლარი.
* სოფ. ზემო ალვანში ადმინისტრაციული შენობის მიმდებარედ სკვერის მოწყობა - 60,0 ათ.ლარი.
* საპროექტო - 3, ათ.ლარი.
* წყლის ხარჯი - 10,0 ათ.ლარი.
* **ტურიზმი** - 279,5 ათ. ლარი.
* ტურისტული ინფრასტრუქტურის მოწყობა (არაფინანსური აქტივების ზრდა) - 250,0 ათ.ლარი.
* ტურიზმის განვითარების ხელშეწყობა - ა(ა)იპ კახეთის დანიშნულების ადგილის მართვის ორგანიზაცია - ვიზით კახეთისადმი გადასაცემი გრანტის სახით - 29,5 ათ.ლარი.
* **დასუფთავება და გარემოს დაცვა განისაზღვრა - 2215,0 ათასი ლარი, მათ შორის:**

პროგრამის ფარგლებში განხორციელდება მუნიციპალიტეტის სოფლების დაგვა-დასუფთავება, ნარჩენების გატანა და გარემოს დაცვითი ღონისძიებები. როგორიცაა:

* **ა(ა)იპ ახმეტის მუნიციპალიტეტის კეთილმოწყობის სამსახური -** 1098,5 ათასი ლარი (მ. შ. არაფინანსური აქტივების ზრდა - 1,6 ათ.ლარი).
* **ა(ა)იპ თუშეთის დაცული ლანდშაფტი** - 468,2 ათასი ლარი (მ. შ. არაფინანსური აქტივების ზრდა - 30,0 ათ. ლარი).
* **ა(ა)იპ ტყე-პარკებისა და სასაფლაოების მართვის ცენტრი**  - 284,3 ათასი ლარი
* **სანიაღვრე არხების მოწყობა** 156,0 ათასი ლარი.
* სოფელ მატანში რკინა-ბეტონის სანიაღვრე არხების მოწყობა - 50,0 ათ. ლარი
* სოფელ ბაბანეურში რკინა-ბეტონის სანიაღვრე არხების მოწყობა - 20,0 ათ. ლარი
* ქ. ახმეტაში რკინა-ბეტონის სანიაღვრე არხების მოწყობა - 50,0 ათ. ლარი
* სოფელ ახშანში რკინა-ბეტონის სანიაღვრე არხების მოწყობა - 30,0 ათ. ლარი
* საპროქტო-სახარჯთაღრიცხვო დოკუმენტაციის შედგენა - 2,0 ათ. ლარი
* ტექნიკური ზედამხედველობა - 4,0 ათ. ლარი
* **სარწყავი არხებისა და ნაპირსამაგრი ნაგებობების მოწყობა** 208.0 ათ. ლარი, საიდანაც:
	+ ტექნიკური ზედამხედველობა - 5,0 ათ. ლარი
	+ საპროქტო-სახარჯთაღრიცხვო დოკუმენტაციის შედგენის ხარჯი - 3,0 ათ. ლარი.
	+ სოფელ ზ. ალვანის სასმელი წყლის სათავე ნაგებობის დაცვის მიზნით ნაპირსამაგრი ნაგებობის მოწყობა - 100,0 ათ. ლარი.
	+ სოფელ ომალოში მდინარე ალაზანზე ნაპირსამაგრიი ნაგებობის მოწყობა - 60,0 ათ. ლარი.
	+ ქ. ახმეტაში მდ. ილტოზე ნაპირსამაგრი ნაგებობის მოწყობა - 40,0 ათ. ლარი.
* **განათლება - 3776,6 ათასი ლარი, მათ შორის:**
* **ა(ა)იპ საბავშვო ბაღების ცენტრი** - 3531,6 ათ. ლარი (მ. შ. არაფინანსური აქტივების ზრდა - 45,0 ათ.ლარი).
* **სკოლამდელი დაწესებულებების რეაბილიტაცია** - 245,0 ათ. ლარი.
	+ - სოფ. ახალშენის საბვშვო ბაღის რეაბილიტაცია - 20,0 ათ. ლარი.
		- სოფ. არგოხის საბავშვო ბაღის რეაბილიტაცია - 20,0 ათ. ლარი.
		- სოფ. ბირკიანის საბავშვო ბაღის რეაბილიტაცია - 30,0 ათ. ლარი.
		- სოფ. ომალოს საბვშვო ბაღის რეაბილიტაცია - 20,0 ათ. ლარი.
		- სოფ. ქვ. ალვანის საბვშვო ბაღის რეაბილიტაცია - 60,0 ათ. ლარი
		- თანადაფინანსება 60,0 ათ. ლარი.
		- საზედამხედველო 30,0 ათ. ლარი.
		- საპროექტო 5,0 ათ. ლარი.
* **კულტურა, ახალგაზრდობა და სპორტი - 2959,5 ათასი ლარი , მათ შორის:**

**სპორტის სფეროს განვითარების ხელშეწყობა - 1675,4 ათასი ლარი;**

პროგრამის ფარგლებში დაგეგმილია სპორტული სკოლების ფუნქციონირების ხელშეწყობა ჯანსაღი მომავალი თაობის აღზრდის მიზნით. ასევე, სპორტის სხვადასხვა სახეობაში გაიმართება ტურნირები მოყვარულ და პროფესიონალ სპორტსმენებს შორის, მოხდება სპორტული სკოლების უზრუნველყოფა საჭირო ინვენტარით. აღნიშნული პროგრამის ფარგლებში ფინანსდება:

* **ა(ა)იპ ახმეტის მუნიციპალიტეტის კომპლექსური სასპორტო სკოლა** - 589,3 ათასი ლარი (მ. შ. არაფინანსური აქტივების ზრდა - 4,5 ათ.ლარი).
* **ა(ა)იპ ზ. ზვიადაურის სახელობის ძიუდოს სასპორტოს სკოლა** - 317,8 ათასი ლარი (მ. შ. არაფინანსური აქტივების ზრდა - 4,5 ათ.ლარი)..
* **ა(ა)იპ საფეხბურთო სკოლა ,,ბახტრიონი’**’ - 229,0 ათასი ლარი (მ. შ. არაფინანსური აქტივების ზრდა - 4,5 ათ.ლარი)..
* **მუნიციპალური სპორტული ღონისძიებების დაფინანსებისათვის** - 64,3 ათასი ლარი.
* **კაპიტალური დაბანდებები სპორტის სფეროში**  **- 475 ათ.ლარი.**
* სოფ. ზემო ალვანში მინი სპ. მოედნის რეაბილიტაცია - 60,0 ათ.ლარი.
* სოფ. მატანში მინი სპ. მოედნის მოწყობა 100,0 ათ.ლარი.
* სოფ. ქისტაურში სპორტდარბაზის რეაბილიტაცია 200,0 ათ.ლარი.
* ქ. ახმეტაში ცენტრალური სტადიონის ღობის რეაბილიტაცია 100,0 ათ. ლარი.
* საზედამხედველო 10,0 ათ. ლარი.
* საპროექტო 5,0 ათ. ლარი.

**კულტურის განვითარების ხელშეწყობა 1140,5 ათასი ლარი.**

პროგრამის ფარგლებში მუნიციპალიტეტი განახორციელებს სახელოვნებო სკოლების, ბიბლიოთეკების, მოსწავლე-ახალგაზრდობის ცენტრის, მუზეუმისა და კულტურისა და ხელოვნების ცენტრის დაფინანსებას, უზრუნველყოფს მათი ფუნქციონირებისთვის საჭირო მატერიალური და ფინანსური ბაზის შექმნას. მუნიციპალიტეტის კულტურული ტრადიციების დაცვის მიზნით პროგრამის ფარგლებში გაგრძელდება სხვადასხვა კულტურული და დასვენების ობიექტის ფინანსური მხარდაჭერა, განხორციელდება სხვადასხვა კულტურული ღონისძიება, მათ შორის სადღესასწაულო დღეებში სხვადასხვა გასართობი და სანახაობრივი ღონისძიება და სხვა. ასევე მოხდება მუნიციპალიტეტში მიმდინარე მოვლენების გაშუქება და პოპულარიზაცია მასობრივი ინფორმაციის საშუალებებით. აღნიშნული პროგრამის ფარგლებში ფინანსდება:

* **ა(ა)იპ კულტურის ცენტრი** - 678,1 ათ. ლარი (მ. შ. არაფინანსური აქტივების ზრდა - 6,0 ათ. ლარი).
* **ა(ა)იპ ახმეტის მუნიციპალიტეტის ბესიკ მამიაურის სახელობის მოსწავლე ახალგაზრდობის სახელოვნებო, შემეცნებითი და სამუსიკო სკოლების გაერთიანება** - 462,4 ათ. ლარი.

**საინფორმაციო ცენტრი -**  **64,6 ათ. ლარი.**

**ახალგაზრდობის მხარდაჭერა** - 79,0 ათ. ლარი. პროგრამის ფარგლებში გათვალისწინებულია ახალგაზრდა თაობის ჩართვა მუნიციპალიტეტის ყოველდღიურ საქმიანობაში. ახალგაზრდების ინიციატივებით სხვადასხვა პროექტების განხორციელება და სხვა.

* **ჯანმრთელობის დაცვა და სოციალური უზრუნველყოფა - 1570,3 ათ. ლარი, მათ შორის:**
* **საზოგადოებრივი ჯანმრთელობისა და უსაფრთხო გარემოს უზრუნველყოფა - 94,1 ათასი ლარი;**

პროგრამა ითვალისწინებს სახელმწიფო ბიუჯეტიდან გამოყოფილი მიზნობრივი ტრანსფერის ფარგლებში „საზოგადოებრივი ჯანმრთელობის შესახებ“ საქართველოს კანონით განსაზღვრული ფუნქციების დაფინანსებას, კერძოდ: არსებობის შემთხვევაში ცოფის კერის ლიკვიდაცია და დაკბენილი მოსახლეობის ზუსტი აღრიცხვა, სასწრაფო შეტყობინების სისტემის დახვეწა და გაუმჯობესება; დაავადებათა გავრცელების ეტაპობრივი შემცირება მისი კონტროლის გზით. ეპიდსიტუაციის გამწვავების დროული გამოვლენის ხელშეწყობა და მათზე სწრაფი რეაგირება, პროფილაქტიკურ ღონისძიებათა გატარება; მუნიციპალიტეტის მოსახლეობაში არაგადამდებ დაავადებათა პრევენციის და ჯანმრთელობაზე მავნე ფაქტორების ზემოქმედებაზე მოსახლეობის ინფორმირების გზით ჯანმრთელობის დაცვის ხელშეწყობა;

* **სოციალური პროგრამები - 1461,2 ათასი ლარი:**
	+ ავადმყოფთა სოციალური დაცვის პროგრამა - 485,7 ათასი ლარი;
	+ სოციალურად დაუცველი მოსახლეობის დახმარება -250,0 ათასი ლარი;
	+ სტიქიური უბედურებით მიყენებული ზიანის ანაზღაურება- 12,0 ათასი ლარი.
	+ მოსახლეობის ტრანსპორტის მომსახურების პროგრამა -28,0 ათასი ლარი;
	+ ომის მონაწილე ვეტერანებისა და მათი ოჯახების დახმარების პროგრამა -15,2 ათასი ლარი
	+ წითელი ჯვრის საზოგადოების თანადაფინანსების პროპგრამა 40,0 ათასი ლარი.
	+ ა(ა)იპ სოციალური სახლის სუბსიდირება უმწეოთათვის უფასო კვების პროგრამის განხორციელებისთვის - 630,3 ათ.ლარი.
* **მმართველობა - 5155,7 ათასი ლარი, მათ შორის:**
* საკრებულოს დაფინანსება - 1038,7 ათასი ლარი;
* მერია - 3468,8 ათასი ლარი;
* სამხედრო აღიცხვისა და გაწვევის სამსახურის ხარჯები-192,9 ათასი ლარი;
* სარეზერვო ფონდი - 200,0 ათასი ლარი;
* წინა პერიოდში წარმოქმნილი ვალდებულებების დაფარვა-4,5 ათასი ლარი
* სსიპ მუნიციპალური განვითარების ფონდის დასაფარი თანხა და ვალის მომსახურება 244,6 ათ. ლარი, მათ შორის ვალდებულებები კლების მუხლით - 168,3 ათ. ლარი, პროცენტი - 76,3 ათ.ლარი.
* შესყიდვებთან და აუქციონებთან დაკავშირებული ხარჯები 6,2 ათასი ლარი.

 **ე) დადგენილების ავტორი**

 მუნიციპალიტეტის საფინანსო-საბიუჯეტო სამსახური

 **ვ) დადგენილების ინიციატორი**

 მუნიციპალიტეტის მერი

.